П Р О Т О К О Л   № 22
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 09.12.2020 г.

Днес, 09.12.2020 г. /сряда/ от 12.30 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 
   
На заседанието присъстват: експертният сътрудник на комисията Светла Кирилова – старши експерт-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение /вх. № ВСС-12344/27.11.2020 г./ от главния прокурор за увеличаване щатната численост на съдебните служители в Специализираната прокуратура с 1 /една/ щатна бройка за длъжността „експерт, връзки с обществеността“.

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжността „експерт, връзки с обществеността“ по щата на Специализираната прокуратура.

МОТИВИ:
Към настоящия момент съотношението магистрати/съдебни служители в Специализираната прокуратура е сравнително ниско – 0,93 при средно – 1,29 и в щата няма утвърдена длъжност „експерт, връзки с обществеността“. 
Съгласно утвърдените „Правила за медийната комуникация в системата на ПРБ“ и последвалите изменения, освен в апелативните прокуратури, АСП, СГП и СРП е предвидена възможност за назначаване и в други прокуратури на служители, отговорни за работата с медиите. Имайки предвид разследваните дела от Специализираната прокуратура, преобладаващо с фактическа и правна сложност и висок обществен интерес, считаме, че искането е обосновано.
Увеличението на щатната численост ще бъде финансово обезпечено за сметка на утвърдения бюджет на ПРБ за 2020 г. 

ВНАСЯ предложението в заседание на Прокурорската колегия на Висшия съдебен съвет, насрочено на 16.12.2020 г., за разглеждане и произнасяне. 

2. ОТНОСНО: Искане /вх. № ВСС-7361/01.12.2020 г./ от и.ф. административен ръководител на Районна прокуратура – Кърджали за увеличаване щатната численост на съдебните служители.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ИЗПРАЩА становището от и.ф. административен ръководител на Районна прокуратура – Кърджали за увеличаване щатната численост на съдебните служители, на главния прокурор, по компетентност.

3. ОТНОСНО: Запитване от и.ф. административен ръководител на Окръжна прокуратура – Враца във връзка с оптимизиране структурата на  районните прокуратури относно възможност за преместване при условията на чл. 343, ал. 2 от ЗСВ на съкратени съдебни служители от закрити прокуратури, считано от 01.01.2021 г. на новоразкрити такива в Окръжна прокуратура – Враца и в Районна прокуратура – Враца.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ИЗПРАЩА запитването от и.ф. административен ръководител на Окръжна прокуратура – Враца на главния прокурор, по компетентност.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА